ศิลปะกอทิกนานาชาติ

ศิลปะกอทิกนานาชาติ () เป็นสมัยหนึ่งของศิลปะกอทิกที่รุ่งเรืองในบริเวณแคว้นบูร์กอญ, โบฮีเมีย, ฝรั่งเศส และทางตอนเหนือของอิตาลีในปลายคริสต์ศตวรรษที่ 14 และต้นคริสต์ศตวรรษที่ 15Masterpieces of Western Art: A History of Art in 900 Individual Studies from the Gothic to the Present Day, Ingo F. Walther, Robert Suckale, Manfred Wundram, Taschen, 2002, ISBN 3822818259 จากนั้นก็เผยแพร่ไปทั่วยุโรปตะวันตก จึงได้รับชื่อว่า “ศิลปะกอทิกนานาชาติ” หลุยส์ กูราโจด์ (Louis Courajod) นักประวัติศาสตร์ศิลปะชาวฝรั่งเศสเริ่มใช้คำนี้ครั้งแรกช่วงปลายคริสต์ศตวรรษที่ 19Thomas, 8 

ในช่วงนี้ศิลปินและงานที่เคลื่อนย้ายได้อย่างหนังสือวิจิตรมักจะเดินทางกว้างไกลและเผยแพร่ศิลปะไปทั่วยุโรป ซึ่งทำให้เป็นการลดความแตกต่างของงานศิลปะในประเทศต่าง ๆ ลงบ้าง บริเวณที่มีอิทธิพลมากที่สุดคือทางตอนเหนือของฝรั่งเศส ในบริเวณบูร์กอญ ในราชสำนักของจักรพรรดิโรมันอันศักดิ์สิทธิ์ในปราก และในอิตาลี การเสกสมรสระหว่างสองอาณาจักร เช่น การเสกสมรสของสมเด็จพระเจ้าริชาร์ดที่ 2 แห่งอังกฤษกับแอนน์แห่งโบฮีเมียก็เป็นอีกวิธีหนึ่งที่ช่วยเผยแพร่ลักษณะศิลปะ ต่อมาการสร้างงานศิลปะก็ไม่จำกัดแต่ชนชั้นเจ้านายหรือชนชั้นปกครองแต่ขยายไปยังพ่อค้าและเจ้านายชั้นรองด้วย “ศิลปะกอทิกตอนปลาย” ในยุโรปตอนเหนือยังคงดำเนินต่อไปจนถึงต้นคริสต์ศตวรรษที่ 16 และไม่มีอะไรมาแทนที่จนกระทั่งถึงการฟื้นฟูคติคลาสสิกสมัยฟื้นฟูศิลปวิทยา

นักประวัติศาสตร์ศิลป์ใช้คำว่า "ศิลปะกอทิกนานาชาติ" แตกต่างกันไปบ้าง โดยบางคนใช้คำนี้ในความหมายที่แคบกว่าคนอื่น ๆ นักประวัติศาสตร์ศิลป์บางคนรู้สึกว่าคำนี้ "ในหลาย ๆ แง่มุม... ไม่ค่อยมีประโยชน์นัก... เนื่องจากมันมักจะมองข้ามทั้งความแตกต่างและรายละเอียดของการส่งต่อ"Syson and Gordon, 58       

 อ้างอิง 

 ดูเพิ่ม  
 ศิลปะโกธิค 
 ศิลปะตะวันตก 

หมวดหมู่:ศิลปะกอทิก
หมวดหมู่:สถาปัตยกรรมกอทิก